**ΕΠΕΙΓΟΝ**

Πληροφορίες: Τάνια Κατσάνη

**Αθήνα: 30.07.2015**

**Αρ. Πρωτ.: 2023**

**Προς:**

**Αναπληρώτρια Υπουργό Εργασίας κ. Θ. Φωτίου**

**Αναπληρώτρια Υπουργό Εργασίας κ. Ουρ. Αντωνοπούλου**

**Επιστολή Ε.Σ.Α.μεΑ.: Ζητάμε την άμεση έκδοση εγκυκλίου για το άρθρο 13 του ν. 4331/2015**

**ΚΟΙΝ**: Πίνακας αποδεκτών

***Κυρίες Υπουργοί,***

Η Ε.Σ.Α.μεΑ. ζητά την άμεση έκδοση εγκυκλίου για το άρθρο 13 του ν. 4331/2015 «Περιπτώσεις συνδρομής σε ΑμεΑ παροχών αναπηρίας και αμοιβών για την ένταξη στην απασχόληση».

Όπως επισημαίνεται στο άρθρο, «*Τα Άτομα με Αναπηρία (ΑμεΑ) τα οποία συμμετέχουν σε προγράμματα κατάρτισης, ενίσχυσης της απασχόλησης συμπεριλαμβανομένης της αυτοαπασχόλησης ή/και εργάζονται σε Κοινωνικές Συνεταιριστικές Επιχειρήσεις του ν. 4019/2011 (Κοιν.Σ.Επ.) και λαμβάνουν επίδομα πρόνοιας ή επιδόματα επανένταξης ή οποιασδήποτε μορφής νοσήλιο ή παροχή, δεν χάνουν αυτές τις παροχές αλλά συνεχίζουν να τις εισπράττουν ταυτόχρονα και αθροιστικά με την αποζημίωση από τη συμμετοχή τους στα προγράμματα αυτά ή / και την αμοιβή τους από την απασχόληση στην Κοιν.Σ.Επ.».*

Η συγκεκριμένη διάταξη αποτελούσε πάγιο αίτημα της ΕΣΑμεΑ και των φορέων - μελών της και είχε ενταχθεί προς συζήτηση στην Επιτροπή του υπουργείου Εργασίας που συζητούσε την πρόβλεψη μοριοδότησης των ατόμων με αναπηρία στα προγράμματα Κοινωφελούς Εργασίας. Η νομοθέτηση αυτού του αιτήματος αποτελεί μία σημαντική εξέλιξη στην άρση συγκεκριμένων εμποδίων, ενάντια στην ανεργία και τον κοινωνικό αποκλεισμό που βιώνουν τα άτομα με αναπηρία. Γίνεται πλέον σαφής η διάκριση μεταξύ του επιδόματος, που το κράτος είναι υποχρεωμένο να παρέχει στον πολίτη με αναπηρία για το κόστος της Αναπηρίας του και της αμοιβής για την εργασία του.

***Κυρίες Υπουργοί,***

Ζητάμε να εκδοθεί άμεσα η ερμηνευτική εγκύκλιος, που θα θέσει το νόμο σε ισχύ και θα αναιρέσει αντιεπιστημονικές αδικίες ετών.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

**Πίνακας Αποδεκτών:**

- Γραφείο Υπουργού Εργασίας, Κοινωνικής Ασφάλισης και Κοινωνικής Αλληλεγγύης κ. Γ. Κατρούγκαλου

- Υφυπουργό Εργασίας κ. Π. Χαϊκάλη

- Γεν. Γραμματέα Υπουργείου Εργασίας κ. Αν. Νεφελούδη

- Γ. Δ/νση Κοιν. Ασφάλισης, Κύριας Ασφ. Μισθωτών και Ασθενείας (Δ13)

- Γενικό Δ/ντή Πρόνοιας, Δ/νση ΑμεΑ υπουργείου Εργασίας

- Φορείς - Μέλη Ε.Σ.Α.μεΑ.